**Информация относно предстоящите промени в определянето на такса „Битови отпадъци“ от 1 януари 2026 г.**

Във връзка с предстоящата промяна в начина на определяне на такса „Битови отпадъци“ от 2026 г., Ви информираме за новите правила и основните цели, които стоят зад тях.

**Какво се променя?**  
От 1 януари 2026 г. влизат в сила нови национални разпоредби, според които таксата за битови отпадъци вече няма да се изчислява на база данъчната оценка на имота, както беше досега. Вместо това, тя ще се определя спрямо количеството генериран отпадък или по друга обективна методика, която да отразява по-точно реалното потребление и замърсяване от физическите и юридическите лица на територията на цялата страна.  
Разпоредбите, касаещи таксата за битови отпадъци, са уредени в Закона за местните данъци и такси /ЗМДТ/ от чл. 62 до чл. 71, като измененията влизат в сила от 01.01.2026 г.  
Размерът на таксата за битови отпадъци за всяко задължено лице ще се определя за календарна година при спазване на принципа за понасяне на разходите от причинителя или притежателя на отпадъците.

Таксата ще се определя по нови по-справедливи методи, базирани на принципа „замърсителят плаща“. Възможните варианти за изчисление са:

- според реално генерирано количество отпадъци, включително чрез торби с определена вместимост.

- на база на броя и обема на използваните съдове и честотата на тяхното обслужване;

- според броя на ползвателите на имота.

**Как ще се изчислява таксата битов отпадък?**

Ключов момент за определянето на размера на таксата за битови отпадъци ще бъде броят на ползвателите в едно домакинство, когато се отнася за физическите, за юридическите лица - брой ползватели (работници и/или служители в предприятието), както и обстоятелства касаещи извършваната търговска дейност.

**Какво означава това за жителите на община Хаджидимово?**

Уведомяваме жителите на община Хаджидимово, че с оглед заложените промени в ЗМДТ в сила от 01.01.2026год. за брой ползвател в даден имот ще се счита лице, което е регистрирано по настоящ адрес в дадения недвижим имот. В случай че желаете да промените адресната си регистрация по настоящ адрес, моля това да се извърши в срок до 31.10.2025г.

ВАЖНО!!!

Извършените промени в адресната регистрация по настоящ адрес след тази дата няма да бъдат отразени в облагането през 2026г.

Предстои да бъде публикуван проекта на наредбата.

**КАМПАНИЯ ЗА СЪБИРАНЕ НА ДАННИ**

**Община Хаджидимово стартира декларативна кампания, с цел събиране на информация необходима за определяне на най-подходящия метод за таксуване.**

**Необходимо е собствениците на имоти да подадат декларации за:**

* **За жилищни имоти - брой ползватели на имота;**
* **За нежилищни имоти – деклариране на (според спецификата на експлоатация на имота) брой места на открито, брой места на закрито, кв. метър заета площ, брой персонал, брой работни места и други.**

**Къде може да подадете декларация:**

**- в деловодството на община Хаджидимово ет.3 от административната сграда**

**- При Кметовете и кметските наместници по населени места.**

**- По пощата.**

**- На имейла на общината**

**ВАЖНО!!! Ако в срок до 31.10.2025г. не подадете декларация , таксата ще бъде определена по служебен ред, въз основа на данни налични в НБД „Население“, ЛБД „Население“ НАП, НОИ и други системи и регистри“ доколкото общинска администрация Хаджидимово има достъп.**

**Основните цели на промяната са:**• Справедливост и прозрачност – Всеки ще заплаща такса според количеството отпадъци, които реално генерира.  
• Насърчаване на разделното събиране и рециклирането – Гражданите и фирмите ще бъдат стимулирани да намаляват отпадъците, които изхвърлят.  
• Опазване на околната среда – По-малко отпадъци означава по-малко депониране и по-чиста природа.

. Предстои да бъде публикуван проект на наредба, с възможност за обществени обсъждания.